Pirkimo sąlygų

3 priedas „Viešojo pirkimo sutarties projektas“

**VALSTYBĖS TARNAUTOJŲ IR DARBUOTOJŲ, DIRBANČIŲ PAGAL DARBO SUTARTIS ATSAKOMYBĖS, ATSAKOMYBĖS DĖL DARBO IR / AR VALSTYBĖS TARNYBOS SANTYKIŲ IR ATSAKOMYBĖS KYLANČIOS DĖL VIEŠŲJŲ PIRKIMŲ DRAUDIMO PASLAUGŲ**

**SUTARTIS NR. \_\_\_\_\_**

2025 m. \_\_\_\_\_\_\_\_\_\_\_\_\_\_\_\_\_\_\_\_ d.

Šiauliai

**Šiaulių miesto savivaldybės administracija**, juridinio asmens kodas 188771865, kurios registruota buveinė yra Vasario 16-osios g. 62, LT-76295 Šiauliai, atstovaujama direktoriaus Antano Bartulio, veikiančio pagal Šiaulių miesto savivaldybės administracijos nuostatus, toliau vadinama Draudėju,

ir

**[*teisinė forma*] [*pavadinimas*],** juridinio asmens kodas [*kodas*], kurios registruota buveinė yra [*adresas*], atstovaujama [*pareigos, vardas, pavardė*], veikiančio (-ios) pagal [*dokumentas, kurio pagrindu veikia asmuo*], toliau vadinama Draudiku,

kartu toliau vadinama Šalys, kiekviena atskirai – Šalis, sudarė šią Bendrosios civilinės atsakomybės draudimo paslaugų sutartį (toliau – Sutartis).

# BENDROSIOS NUOSTATOS

1.1. Draudimui taikomos Draudiko patvirtintos draudimo taisyklės \_\_\_\_\_\_\_\_\_\_\_\_\_\_\_\_\_\_, priedas Nr.\_\_\_.

1.2. Esant prieštaravimams tarp šioje Sutartyje ir \_\_\_\_\_\_\_\_\_\_\_\_\_\_\_\_\_\_\_ draudimo taisyklėse numatytų sąlygų, taikomos šioje Sutartyje nurodytos sąlygos.

1.3. Sutarties vykdymui taikomi aplinkosauginiai reikalavimai vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 (Lietuvos Respublikos aplinkos ministro 2022 m. gruodžio 13 d. įsakymo Nr. D1-401 redakcija), 4.4.3 papunkčiu perkama nematerialaus pobūdžio (intelektinė) paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos.

# II. SUTARTIES OBJEKTAS IR DRAUDIMO SĄLYGOS

2.1. Sutarties (draudimo) objektas – Šiaulių miesto savivaldybės administracijos (Sutarties priedas Nr. 1) bendrosios civilinės atsakomybės draudimas (apdraudžiama valstybės tarnautojų ir darbuotojų, dirbančių pagal darbo sutartis atsakomybė, atsakomybės dėl darbo ir / ar valstybės tarnybos santykių draudimo ir draudėjo civilinė atsakomybė, kylanti dėl viešųjų pirkimų) (toliau – Draudimo paslaugos).

2.2. Šia Sutartimi teikiamų Draudimo paslaugų sąlygos pateiktos Sutarties priede Nr. 1 „Techninė specifikacija“.

**III. SUTARTIES KAINA IR ĮMOKOS MOKĖJIMAS**

3.1. Sutarties vertė yra \_\_\_\_\_\_\_\_\_\_\_ Eur ([*suma žodžiais*]) .

3.2. Sutarčiai taikoma fiksuotos kainos kainodara.

3.3. Atsiskaitymas tarp Draudėjo ir Draudiko už Draudimo paslaugas bus vykdomas pagal Draudiko pateiktus mokėjimo pranešimus.

3.4. Mokėjimo grafikas nurodytas draudimo liudijime (Sutarties priedas Nr. 3).

3.5. Vykdant Sutartį, PVM sąskaitos faktūros turi būti teikiamos tik elektroniniu būdu per Sąskaitų administravimo bendrąją informacinę sistemą (SABIS). Paslaugų teikėjui pateikus PVM sąskaitą faktūrą kitais būdais ar priemonėmis, bus laikoma, kad PVM sąskaita faktūra nepateikta.

3.6. Bet kuri Sutarties Šalis Sutarties galiojimo metu turi teisę inicijuoti Sutarties vertės peržiūrą (keitimą) ne anksčiau kaip po 6 (šešių) mėnesių nuo Sutarties įsigaliojimo dienos, jeigu Vartojimo prekių ir paslaugų kainų pokytis (k), apskaičiuotas kaip nustatyta 3.10 punkte, viršija 5 (penkis) procentus.

3.7. Sutarties vertė peržiūrima tik tai Sutarties vertės daliai, kuri nėra išpirkta, t. y. Paslaugoms, kurios dar nėra suteiktos.

3.8. Atlikdamos Sutarties vertės peržiūrą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis. Iš kitos Šalies nereikalaujama pateikti oficialaus Valstybės duomenų agentūros ar kitos institucijos išduoto dokumento ar patvirtinimo.

3.9. Šalys privalo Susitarime nurodyti vartojimo prekių ir paslaugų indekso reikšmę laikotarpio pradžioje ir jo nustatymo datą, indekso reikšmę laikotarpio pabaigoje ir jo nustatymo datą, kainų pokytį (k), perskaičiuotą Sutarties vertę, perskaičiuotą Pradinės Sutarties vertę.

3.10. Nauja Sutarties vertė apskaičiuojama pagal žemiau pateiktą formulę:

, kur

a – vertė (Eur be PVM)

a1 – perskaičiuota (pakeista) vertė (Eur be PVM)

k – pagal vartotojų kainų indeksą „125 Draudimas“ apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:

, (proc.) kur

Indnaujausias – kreipimosi dėl vertės peržiūros išsiuntimo kitai Šaliai dieną paskelbtas naujausias vartojimo prekių ir paslaugų „125 Draudimas“.

Indpradžia – laikotarpio pradžios datos (mėnesio) vartojimo prekių ir paslaugų „125 Draudimas“.

3.11. Skaičiavimams indeksų reikšmės imamos **keturių** skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki **vieno** skaitmens po kablelio, o apskaičiuotas įkainis „a1“ suapvalinamas iki skaitmenų po kablelio.

3.12. Šalis, siekianti Sutarties vertės peržiūros, privalo raštu kreiptis į kitą Šalį ir prašyme pateikti visą reikalingą informaciją: Sutarties pavadinimą, numerį, datą, neperduotų ir neapmokėtų Paslaugų sąrašą su kiekiais, indekso reikšmes su nuorodomis į viešus šaltinius Valstybės duomenų agentūros Oficialiosios statistikos portale arba kitus oficialius šaltinių duomenis, kita svarbi informacija. Prašyme Šalis neturi teisės nurodyti kito indekso ar prašyti perskaičiavimo pagal kitą indeksą nei nurodytas šioje procedūroje.

3.13. Susitarimas turi būti sudarytas per 10 (dešimt) darbo dienų nuo Šalies pateikto tinkamo prašymo perskaičiuoti Sutarties vertę gavimo dienos.

**IV. ŠALIŲ ĮSIPAREIGOJIMAI**

**4.1. Draudikas įsipareigoja:**

4.1.1. apdrausti Šiaulių miesto savivaldybės administracijos bendrosios civilinės atsakomybės draudimu, sąlygomis, numatytomis šios Sutarties priede Nr. 1 „Techninė specifikacija“;

4.1.2. saugoti Draudėjo komercines paslaptis ir neskelbti jų tretiesiems asmenims, išskyrus įstatymų numatytus atvejus;

4.1.3. informuoti raštu Draudėją apie priimtą sprendimą žalos byloje per 10 kalendorinių dienų po sprendimo priėmimo;

4.1.4. bendradarbiauti Draudėju Draudimo paslaugų teikimo metu

4.1.5. užtikrinti, kad, jeigu Draudiko kvalifikacija dėl teisės vertės atitinkama veikla nebuvo tikrinama arba buvo tikrinama ne visa apimtimi, Sutartį vykdys tik tokią teisę turintys asmenys.

**4.2. Draudėjas įsipareigoja:**

4.2.1. pateikti dokumentus ir kitą būtiną informaciją apie aplinkybes, galinčias turėti esminės įtakos draudžiamojo įvykio atsitikimo tikimybei ir šio įvykio draudimo rizikai, bei kitą informaciją, kuri būtina draudimo sutarties sudarymui;

4.2.2. už suteikiamas Draudimo paslaugas su Draudiku atsiskaityti pagal suderintą įmokų mokėjimo grafiką (grafikas pateikiamas draudimo liudijime, Sutarties priedas Nr. 3);

4.2.3. saugoti su Draudiko komercines paslaptis ir neskelbti jų tretiesiems asmenims, išskyrus įstatymų numatytus atvejus;

4.2.4. bendradarbiauti su Draudiku Draudimo paslaugų teikimo metu.

**4.3. Draudiko teisės:**

4.3.1. Draudikas turi teisę gauti apmokėjimą už tinkamai suteiktas Draudimo paslaugas pagal šios Sutarties sąlygas;

4.3.2. Draudikas turi ir kitas Lietuvos Respublikos galiojančių teisės aktų numatytas teises.

**4.4. Draudėjo teisės:**

4.4.1. Draudėjas turi Lietuvos Respublikos galiojančių teisės aktų numatytas teises.

**V. SUTARTIES ĮSIGALIOJIMAS IR GALIOJIMAS**

5.1. Sutartis įsigalioja, kai ją pasirašo Draudėjas ir Draudikas. Sutartis galioja iki visiško Šalių įsipareigojimų įvykdymo arba Sutarties nutraukimo joje ar teisės aktuose numatytais atvejais

5.2. Draudimo paslaugų teikimo terminai:

5.2.1. Draudimo paslaugų teikimo pradžia – nuo 2025 m. vasario 21 d. arba nuo Sutarties įsigaliojimo dienos, priklausomai nuo to, kas įvyksta vėliau;

5.2.2. Draudimo paslaugų teikimo trukmė – 12 (dvylika) mėnesių nuo draudimo paslaugų teikimo pradžios.

5.3. Draudimo paslaugų teikimo termino pratęsimas nenumatomas.

**VI. SUTARTIES PAKEITIMAI**

6.1. Sutarties sąlygos Sutarties galiojimo laikotarpiu negali būti keičiamos, išskyrus tokias Sutarties sąlygas, kurias pakeitus nebūtų pažeisti Lietuvos Respublikos viešųjų pirkimų įstatymo (toliau – Viešųjų pirkimų įstatymas) 17 straipsnyje nustatyti pagrindiniai pirkimo principai ir Viešųjų pirkimų įstatymo 89 straipsnyje nustatytos pirkimo sutarties keitimo jų galiojimo metu imperatyvios normos. Sutarties sąlygos keičiamos raštišku Šalių susitarimu, pridedant visą susijusią susirašinėjimo dokumentaciją, šie dokumentai yra neatskiriama Sutarties dalis. Sutarties galiojimo laikotarpiu Šalis gali inicijuoti Sutarties sąlygų pakeitimą, pateikdama kitai Šaliai raštišką prašymą keisti Sutarties sąlygas ir dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą kita Šalis motyvuotai atsako ne vėliau kaip per 10 (dešimt) darbo dienų. Šalims tarpusavyje susitarus dėl Sutarties sąlygų keitimo, šie keitimai įforminami susitarimu, kuris yra neatskiriama Sutarties dalis.

6.2. Vykdant Sutartį gali būti atliekami techninio pobūdžio Sutarties pakeitimai, kurie visiškai neturi įtakos Šalių tarpusavio įsipareigojimų turinio pakeitimui. Techninio pobūdžio pakeitimais laikoma: Sutarties šalių rekvizitai, asmenų, atsakingų už Sutarties vykdymą, pakeitimas, techninės klaidos. Techninio pobūdžio pakeitimai įforminami Šalių atstovų pasirašytu susitarimu, kuris yra neatskiriama Sutarties dalis.

**VII. SUTARTIES NUTRAUKIMAS**

7.1. Sutartis gali būti nutraukta raštišku Šalių susitarimu.

7.2. Draudėjas turi teisę vienašališkai nutraukti šią Sutartį prieš terminą, įspėjęs raštu prieš 15 (penkiolika) kalendorinių dienų Draudiką, kai:

7.2.1. Draudikas nevykdo ar netinkamai vykdo savo įsipareigojimus, numatytus Sutarties 4.1 punkte;

7.2.2. Draudikas bankrutuoja arba yra likviduojamas, sustabdo ūkinę veiklą arba įstatymuose ir kituose teisės aktuose nustatyta tvarka susidaro analogiška situacija;

7.2.3. keičiasi Draudiko organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui;

7.2.4. dėl esminio Sutarties pažeidimo. Esminiu Sutarties pažeidimu laikomas bet kurio įsipareigojimo nevykdymas arba netinkamas vykdymas;

7.2.5. kitais Viešųjų pirkimų įstatymo 90 straipsnyje numatytais atvejais.

7.3. Sutartį nutraukus dėl Draudiko kaltės, be jam priklausančio atlyginimo už suteiktas Draudimo paslaugas, Draudikas neturi teisės į kokių nors patirtų nuostolių ar žalos kompensaciją.

7.4. Draudikas turi teisę vienašališkai nutraukti šią Sutartį prieš terminą, įspėjęs raštu prieš 15 (penkiolika) kalendorinių dienų Draudėją, kai Draudėjas nevykdo ar netinkamai vykdo savo sutartinius įsipareigojimus ir toks nevykdymas ar netinkamas vykdymas yra esminis Sutarties sąlygų pažeidimas.

7.5. Nutraukus Sutartį dėl esminių Sutarties pažeidimų, Draudėjas vykdo Viešųjų pirkimų įstatymo 91 straipsnio 1 dalyje nustatytą prievolę Centrinėje viešųjų pirkimų informacinėje sistemoje paskelbti informaciją apie Sutartį neįvykdžiusį ar netinkamai ją įvykdžiusį Draudiką.

**VIII. ŠALIŲ ATSAKOMYBĖ**

8.1. Draudėjui neatlikus apmokėjimo mokėjimo grafike (Sutarties priedas Nr. 3) nurodytą dieną, Draudiko pareikalavimu, Draudėjas privalo sumokėti Draudikui už kiekvieną uždelstą dieną 0,02 proc. nuo laiku neapmokėtos sumos delspinigių.

8.2. Jei Draudikas, įsigaliojus Sutarčiai, dėl savo kaltės nepradeda teikti Draudimo paslaugų nuo Sutarties 5.2 punkte nurodytos datos, moka Draudėjui už kiekvieną uždelstą dieną 0,02 proc. delspinigių nuo Sutarties sumos, nurodytos Sutarties 3.1 punkte.

8.3. Draudikui nevykdant arba netinkamai vykdant Sutarties 4.1.1 punkte numatytą įsipareigojimą arba Draudėjui nutraukus Sutartį vadovaujantis Sutarties 7.2.4 punkte numatyta sąlyga, Draudikas moka Draudėjui 10 % nuo Sutarties 3.1 punkte nurodytos Sutarties vertės dydžio baudą.

8.4. Šalys įsipareigoja bendradarbiauti tarpusavyje vykdydamos šią Sutartį.

**IX. SUSIRAŠINĖJIMAS**

9.1. Sutarties Šalys susirašinėja lietuvių kalba. Visi pranešimai, sutikimai ir kita informacija, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu asmeniškai pateikti kitai Šaliai ir gautas patvirtinimas apie gavimą arba išsiųsti registruotu laišku paštu, elektroniniu paštu (patvirtinant gavimą) nurodytais adresais, kitais adresais, kuriuos nurodė Šalis pateikdama pranešimą :

|  |  |  |
| --- | --- | --- |
|  | **Draudėjas**  (atstovas/ atsakingas asmuo) | **Draudikas**  (atstovas/ atsakingas asmuo) |
| Vardas ir pavardė |  |  |
| Adresas | Vasario 16-osios g. 62, Šiauliai |  |
| Telefonas |  |  |
| El. paštas |  |  |

9.2. Jei pasikeičia Šalies adresas ar kiti duomenys, Šalis turi informuoti kitą Šalį ne vėliau kaip prieš 5 darbo dienas. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.

9.3 Už Sutarties bei jos pakeitimų paskelbimą pagal Viešųjų pirkimų įstatymo 86 straipsnio 9 dalies nuostatas, atsakinga \_\_\_\_\_\_\_\_\_\_\_\_\_\_\_\_\_\_\_\_.

**X. ASMENS DUOMENŲ TVARKYMAS**

10.1. Vykdydamos Sutartį Šalys įsipareigoja asmens duomenų tvarkymą vykdyti teisėtai – laikantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą.

10.2. Šalių atstovų, darbuotojų ar kitų fizinių asmenų, pasitelktų Sutarčiai vykdyti duomenų tvarkymo teisėtumas grindžiamas būtinybe įvykdyti Sutartį arba būtinybe pasinaudoti iš Sutarties kylančiomis teisėmis.

10.3. Šalys asmens duomenis saugo ne ilgiau nei to reikalauja duomenų tvarkymo tikslai ar numato teisės aktai, jeigu juose yra nustatytas ilgesnis duomenų saugojimas. Asmens duomenys turi būti saugomi tol, kol iš sutartinių santykių gali kilti pagrįstų reikalavimų arba kiek tai reikalinga Šalių teisėtiems interesams įgyvendinti ir apsaugoti. Nebereikalingi asmens duomenys sunaikinami.

10.4. Gali būti tvarkomi šie Šalių vadovų, kitų darbuotojų, atsakingų asmenų ar atstovų, atstovaujančių Šalims, duomenys (I) vardas, pavardė; (II) kontaktiniai duomenys (darbo telefono numeris, darbo elektroninis paštas, darbovietės adresas; (III) užimamos pareigos; (IV) įgaliojimų (atstovavimo) duomenys, įskaitant atstovų asmens kodus, adresus; (V) Šalių vardu ir interesais vykdomas susirašinėjimas, ar kiti duomenys suformuojami Sutarties vykdymo metu.

10.5. Tvarkomus duomenis gali gauti: (I) Šalių darbuotojai, atsakingi už Šalių tarpusavio bendradarbiavimą ir ryšių palaikymą, taip pat vykdantys buhalterinės apskaitos, informacinių sistemų priežiūros funkcijas; (II) informacinių sistemų, kurias Šalys naudoja tarpusavio santykių valdymui, teikėjai ir prižiūrėtojai; (III) mokesčių inspekcija; (IV) bankai; (V) Šalių pasitelkiami kiti asmenys, susiję su Sutarties vykdymu.

10.6. Jei Šalys ketina pasinaudoti kitų tolesnių duomenų tvarkytojų paslaugomis, Šalys perduos kitai Šaliai informaciją apie tolesnį duomenų tvarkytoją. Tokiu atveju, Šalys privalo užtikrinti, kad tolesnis duomenų tvarkytojas vykdys bent tuos pačius įsipareigojimus ir įgaliojimus, kuriuos ši Sutartis nustato. Taip pat Šalys supranta, kad jos pačios atsakys už tolesnių duomenų tvarkytojų veiksmus ir neveikimą.

10.7. Šalys įsipareigoja tinkamai informuoti visus fizinius asmenis (darbuotojus, įgaliotinius, valdymo organų narius, savo subtiekėju darbuotojus ir kitus atstovus), kurie bus pasitelkti Sutarčiai su Šalimis vykdyti, apie tai, kad jų asmens duomenys bus arba gali būti perduoti Šalims ir bus arba gali būti Šalių tvarkomi Sutarties vykdymo tikslais; kur ir kiek laiko asmens duomenys bus saugomi, ir kas turės galimybę su jais susipažinti. Šalys pažymi, kad fiziniai asmenys, kurie yra pasitelkti Sutarčiai su Šalimis vykdyti ir išvardinti Sutartyje, yra supažindinti su Sutartyje pateiktais jų asmeniniais duomenimis, ir Šalies nustatyta tvarka tam davė savo sutikimą.

10.8. Šalys šiuo susitaria, kad po Sutarties nutraukimo ar pasibaigimo, jos sunaikins arba grąžins visus joms patikėtus tvarkyti asmens duomenis pagal Sutartį ir jų kopijas, nebent Europos Sąjungos (ES) ar jų šalies įstatymai nustato reikalavimą saugoti asmens duomenis.

**XI. KITOS SUTARTIES SĄLYGOS**

11.1. Šalys įsipareigoja jokiu būdu neskleisti trečiosioms šalims informacijos, susijusios su šia Sutartimi bei jos vykdymu (konfidenciali informacija), prieš tai negavus kitos Šalies raštiško sutikimo. Konfidenciali informacija gali būti atskleista trečiosioms šalims tik tais atvejais, kai to reikalauja įstatymai. Kiekviena Šalis turi imtis priemonių, kad jos darbuotojai laikytųsi šios nuostatos.

11.2. Visi su šia Sutartimi susiję pranešimai, prašymai, kiti dokumentai ar susirašinėjimas yra siunčiami el. paštu, įteikiami pasirašytinai, jų originalus visais atvejais įteikiant kitai Šaliai asmeniškai ar siunčiant registruotu ar kurjeriniu paštu, kiekvienam iš jų Sutartyje nurodytu atitinkamu adresu. Siųstas pranešimas laikomas gautu jo gavimo dieną. Laikoma, kad siuntimo ir gavimo diena sutampa, kai pranešimas yra siunčiamas faksu (el. paštu). Apie savo adreso ar kitų rekvizitų pasikeitimą kiekviena Šalis nedelsdama, tačiau ne vėliau kaip per 5 (penkias) darbo dienas nuo minėto pasikeitimo dienos, raštu informuoja kitą Šalį. Kol apie pasikeitusį adresą nustatyta tvarka nebuvo pranešta, ankstesniu adresu pristatyti laiškai/pranešimai yra laikomi gautais.

11.3. Ši Sutartis sudaroma lietuvių kalba.

11.4. Ši sutartis sudaroma 1 (vienu) egzemplioriumi ir Šalių pasirašoma kvalifikuotais elektroniniais parašais.

**XII. SUTARTIES PRIEDAI**

12.1. Sutartį sudaro šie priedai, kurie yra neatskiriama Sutarties dalis:

12.1.1. Techninė specifikacija, priedas Nr. 1;

12.1.2. Draudimo taisyklės \_\_\_\_\_\_\_\_\_\_\_\_\_ priedas Nr. 2;

12.1.3. Draudimo liudijimas \_\_\_\_\_\_\_\_\_\_\_\_\_\_ priedas Nr. 3.

**XIII. ŠALIŲ REKVIZITAI**

|  |  |
| --- | --- |
| **Draudikas**  Šiaulių miesto savivaldybės administracija  Juridinio asmens kodas 188771865  Vasario 16-osios g. 62, LT-76295 Šiauliai  Tel. (+370 41) 509 490,  El. paštas: [info@siauliai.lt](mailto:info@siauliai.lt)  Administracijos direktorius  **Antanas Bartulis** | **Draudikas**  [*pavadinimas*]  Juridinio asmens kodas [*kodas*]  PVM mokėtojo kodas [*kodas*]  [*adresas korespondencijai*]  A. s. [*atsiskaitomosios sąskaitos Nr*.]  Bankas [*pavadinimas*], banko kodas [*kodas*]  Tel. [*telefono numeris*]  El. paštas [*adresas*] |